1. ΝΟΜΟΣ υπ’αριθ. 99 της 16/21 Ιαν. 1945 Περί προσλήψεως διερμηνέων της Αγγλικής γλώσσης. Άρθρον μόνον.-1.Δια κοινών αποφάσεων του αρμοδίου Υπουργού και του Υπουργού των Οικονομικών, εκτελουμένων και προ της δημοσιεύσεως αυτών εις την Εφημερίδα της Κυβερνήσεως, δύνανται να προσλαμβάνωνται μέχρι 3 δι’ έκαστον Υπουργείον διερμηνείς ή μεταφρασταί της Αγγλικής γλώσσης. 2.Οι κατά τας διατάξεις της προηγουμένης παραγράφου προσλαμβανόμενοι θεωρούνται έκτακτοι, ο δε βαθμός και αποδοχαί των, καθορίζονται διά των πράξεων της προσλήψεως αυτών. 3.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 